በአዲስ አበባ የአልሸባብን የሽብር ተልዕኮ ለመፈፀም ሲዘጋጅ የነበረ ግለስብ ተያዘ
 በአዲስ አበባ የአልሸባብን የሽብር ተልዕኮ ለመፈፀም ሲዘጋጅ የነበረ ግለስብ ተያዘ።የብሄራዊ ደህንነትና መረጃ አገልግሎትና  የፌደራል ፖሊስ የጋራ የፀረ ሽብር ግብረ ሃይል እንዳስታወቀው ግለሰቡ በከተማዋ የሽብር ጥቃት ለማድረስ የሚያስችል ዝግጅት ሲያድርግ እጅ ከፍንጅ ተይዟል።ግለሰቡ በኢትዮጵያ የሽብር ጥቃት እንዲፈፅም በአልሸባብ ተመልምሎ የተላከ መሆኑን ነው ያስታወቀው።ህብርተሰቡ አጠራጣሪ እንቅስቃሴዎችን ሲመለከት ለሚመለከተው አካል በፍጥነት ኢንዲያሳውቅም ግብረ ሀይሉ ጠይቋል።ኢትዮጵያ በሶማሊያ ሰላም ለማምጣት በአፍሪካ ህብረት በኩል ወደ አገሪቱ ጦሯን መላኳን ተከትሎ አሸባሪ ቡድኑ የሽብር ጥቃት ለመፈፀም ሲዝት ቆይቷል።አልሸባብ የኢትዮጵያ ጦር በሶማሊያ እያደረሰበት ያለውን ሽንፈትና ውርደት ለማካካስ በኢትዮጵያ ዜጎችና ጥቅሞች ላይ ጥቃት የመፈፀም ፍላጎት እንዳለው ቡድኑ አመልክቷል።ባለፈው ጥቅምት ወር ላይ በአዲስ አበባ የሽብር ጥቃት ለመፈፀም አቅዶ ሲንቀሳቀስም መክሸፉ የሚታወስ ነው።የፀረ ሽብር ግብረ ሀይሉ እንዳስታውቀው አሁን በተያዘው ግለሰብ ላይ ተገቢው ምርመራ እየተካሄደ ነው።(ኤፍ.ቢ.ሲ.) 